Tikwal, deg wungal, yettban-d wakud d wadeg deg yiwudam. Aladɣa deg wamek i ttmeslayen. Mi ara teɣreḍ ungal wis 4 n Ɛmeṛ Mezdad « Tettḍilli-d ur d-tkeccem » akked wungal-is wis 3 : Ass-nni, ad tafeḍ aṭas n umgired i d-ibanen. Deg wungal Tettḍilli-d ur dtkeccem, yella usemres n waṭas n wawalen icudden ɣer yimir ideg nettidir, d amedya asemres n uglaway. Ma deg wungal Ass-nni, ur tettafeḍ ara anect-agi, imi tallit ideg yettwaru ur sexdamen ara medden aglaway. Wagi d amedya kan. Ma deg wayen yerzan isental, neɣ tutlayt, deg wungal Ass-nni, iban-d umgired gar wid yettidiren deg temdint d wid yettidiren deg taddart. D amedya asmi i iṛuḥ Muḥend-Ameẓyan ɣer xali-s, uqbel ad awḍen iɛeyyen-as